1.	Dursii Argami (Be Proactive). Adduunyaa kana keessatti hammi isaa xinnaatus guddatus dhiibbaa uumuu akka dandeessu beekuu qabda. Kana godhuudhaaf immoo yeroo hunda waan Adduunyaan siif dhiyeessitu qofaan masakamuun sirra hin jiraatu. Ati mataan kee dursitee argamuu, waan sitti dhufuu dandahu tokko dursitee tilmaamufi irra aanuun barbaachisaadha. Miira kee to’achuuf aangoo guutuu qabda. Waan namni si miidhuu/ sirratti hojjatuuf yaalu, caalaa akkaataa ati waan sana ittiin hubattuutu murteessa. Waan namni siin jedhe to’achuuf aangoo dhabdus waan si godhan saniin miira kee miidhuu dhabuuf garuu aangoo guutuu qabda. Waan namni si aarsuuf jecha dubbate, ati guutumaan guututti ofirraa qolachuu ni dandeessa. As biratti Geengowwan Ilaalchaa ( Circles of Attitude) lama siif qooduun barbaada:- 